ઝેરતો પીધા જાણી જાણી, જેસલ, તોરલ, કાદુ મકરાણી, માનવીની ભવાઇ સહિતના અનેક ગુજરાતી ચિત્રપટમાં નાયકની ભૂમિકા ભજવી અભિનય સમ્રાટ બનેલા તથા ગુજરાતના પૂર્વ સ્પીકર અને ધારાસભ્ય એવા ઉપેન્દ્ર ત્રિવેદીનું માંદગી બાદ શનિવારે રાત્રે મુંબઇમાં નિધન થયુ છે.અભિનય સમ્રાટ ઉપેન્દ્ર ત્રિવેદીએ માનવીની ભવાઇ ચિત્રપટનું શુટીંગ મેઘરજ તાલુકાના ઉન્ડવા સહિત અન્ય વિસ્તારોમાં કરીને સાબરકાંઠાની ઓળખ અપાવી હતી જે લોકો આજે પણ યાદ કરી રહ્યા છે.વર્ષ 1987માં ગુજરાત દુષ્કાળના ભરડામાં સપડાયુ હતુ ત્યારે ઉપેન્દ્ર ત્રિવેદીએ પશુધનને બચાવવા, ઢોરવાડા ચલાવવા રૂા.2 કરોડ ઉઘરાવીને મુખ્ય મંત્રીના રાહતફંડમાં જમા કરાવ્યા હતા.